Moto Racer

Moto Racer er et heseblesende motorsykkelspill, enten du kjører på asfalt eller ute i terrenget. Skal det virkelig gå hardt for seg, kan du til og med kjøre på bakhjulet.

Slik spiller du
Start spillet ved å klikke på "Kjør"-knappen nedenfor.
Du kan hoppe over introsekvensen ved å trykke på "Esc"-tasten.
Nå skriver du navnet ditt. Bruk musen, piltastene eller tastaturet og avslutt med "Enter". Klikk på "Play Solo" og deretter på "Single Race".
Nå kan du velge om du skal kjøre gateløp eller terrengløp. Bruk pilene på høyre og venstre side av skjermen til å bla mellom de to. Når du har bestemt deg, klikker du på "Continue".
På det neste skjermbildet velger du motorsykkel. Men på denne demoen er det kun en type, så bare klikk på "Start" og gjør deg klar.

Du styrer motorsykkelen med piltastene
Pil opp når du vil gi gass.
Pil ned når du vil bremse.
Høyre og venstre pil når du vil svinge.
Tasten "b" bruker du til å gjøre stunt med eller sette inn turbo.

For å komme rundt hele banen må du oppnå noen kontrollpoeng underveis. Går det for sakte, blir løpet ganske enkelt stanset. Så hold gassen i bånn og hjulene på veien.

I Moto Racer kan det være vanskelig å styre motorsykkelen, men øvelse gjør mester. Hvis du plutselig gjør noen hasardiøse manøvrer, vil du oppleve at du mister motorsykkelen av syne. Men ta det med ro, du er fortsatt med, og snart vil du kunne se hva du gjør igjen.

Systemkrav
Moto Racer krever Windows 95, Pentium 90 og 16 megabyte RAM.

Avinstallering
Når du vil fjerne Moto Racer fra datamaskinen, dobbeltklikker du på ikonet Uninstall, som ligger i mappen C\Motorace.
Deretter sletter du mappen C\Motorace.